Sodba Splošnega sodišča z dne 27. septembra 2023 – Telefónica in Iberdrola/Komisija
(Zadevi T-256/15 in T-260/15)1
(„Državne pomoči – Shema pomoči, ki jo je izvajala Španija – Odbitki od davka od dohodkov pravnih oseb, ki podjetjem, ki imajo davčni domicil v Španiji, omogočajo amortizacijo dobrega imena, ki izhaja iz posrednih prevzemov deležev v tujih podjetjih prek neposrednih prevzemov deležev v tujih holdingih – Sklep o razglasitvi sheme pomoči za nezakonito in nezdružljivo z notranjim trgom ter o odreditvi izterjave izplačanih pomoči – Odločba 2011/5/ES – Sklep 2011/282/EU – Področje uporabe – Preklic akta – Pravna varnost – Legitimno pričakovanje“)
Jezik postopka: španščina
Stranke
Tožeča stranka v zadevi T-256/15: Telefónica, SA (Madrid, Španija) (zastopnika: J. Ruiz Calzado in J. Domínguez Pérez, odvetnika)
Tožeča stranka v zadevi T-260/15: Iberdrola, SA (Bilbao, Španija), (zastopniki: J. Ruiz Calzado, J. Domínguez Pérez in S. Centeno Huerta, odvetniki)
Tožena stranka: Evropska komisija (zastopniki: B. Stromsky in P. Němečková, agenta, skupaj z M. Segura Catalán, odvetnico)
Predmet
Tožeče stranke s tožbo na podlagi člena 263 PDEU predlagajo razglasitev ničnosti Sklepa Komisije (EU) 2015/314 z dne 15. oktobra 2014 o državni pomoči SA.35550 (13/C) (ex 13/NN) (ex 12/CP), ki jo je izvedla Španija – Shema davčne amortizacije finančnega dobrega imena za prevzeme tujih deležev (UL 2015, L 56, str. 38).
Izrek
Zadevi T-256/15 in T-260/15 se združita za izdajo sodbe.
Sklep Komisije (EU) 2015/314 z dne 15. oktobra 2014 o državni pomoči SA.35550 (13/C) (ex 13/NN) (ex 12/CP), ki jo je izvedla Španija – Shema davčne amortizacije finančnega dobrega imena za prevzeme tujih deležev se razglasi za ničen.
Evropski komisiji se naloži plačilo stroškov, vključno s stroški postopka za izdajo začasne odredbe v zadevi T-260/15 R.
____________
1 UL C 245, 27.7.2015.